Yōko Shimomura

Yōko Shimomura (, joskus myös Shimo-P) on japanilainen freelance-säveltäjä. == Elämäkerta== Yōko Shimomura syntyi Hyōgon prefektuurissa Japanissa 19. lokakuuta 1967. Hän aloitti pianokoulun 4–5-vuotiaana ja jatkoi musiikkiharrastustaan aina Osakan musiikkiyliopistoon saakka aikoen pianonsoiton opettajaksi. Vuoden 1988 paikkeilla useat peliyhtiöt hakivat opiskelijoista työntekijöitä, ja Shimomura lähetti näytteitä töistään usealle taholle, vaikka olikin varma, ettei hänellä olisi mitään mahdollisuuksia. Capcom kuitenkin palkkasi hänet, ja kaikki olivat häkeltyneitä Shimomuran päätöksestä, sillä pelimusiikki oli silloin täysin eri asemassa kuin nykyään. Capcomilla Shimomura sävelteli yksinään musiikkia esimerkiksi peleihin Samurai Sword (1988), Adventures in the Magic Kingdom (1990) sekä Little Nemo: The Dream Master (1990) ja liittyi myöhemmin saman firman kuuluisaan Alph Lyra -ryhmään, jonka jäsenenä hän työsti muun muassa Street Fighter II -peliä. Erottuaan Capcomilta 1994 Shimomura liittyi Squaren säveltäjäkaartiin. Super Nintendo Entertainment Systemin aikakaudelta hänen projekteihinsa kuuluvat muun muassa Live A Live (1994), Front Mission (1995) Noriko Matsuedan kanssa sekä Super Mario RPG: Legend of the Seven Stars (1996), jossa hän säveltämisen lisäksi sovitti Kōji Kondōn ja Nobuo Uematsun klassikkokappaleita. Sony PlayStationin aikakauden alettua Shimomura työsti muun muassa Parasite Even (1998) sekä Seiken densetsu: Legend of Manan (1999), jota hän kutsuu eniten itsensä näköiseksi musiikilliseksi kokonaisuudeksi. Vuonna 2002 Shimomura sävelsi viimeisen kerran Squaren työntekijänä Kingdom Hearts -peliin, johon hän sovitti omia sävellyksiään ja Disney-lauluja. Sovitettuihin kappaleisiin lukeutuvat Danny Elfmanin "This Is Halloween" (Painajainen ennen joulua), Alan Menkenin ”Aalloissa siis” (Pieni Merenneito) sekä Shermanin veljesten Nalle Puhin ja Jimmie Doddin Mikki Hiiri -klubin teemat. Saman vuoden lopussa ilmestyneeseen Kingdom Hearts Final Mixiin Shimomura sovitti vielä Nobuo Uematsun säveltämän, kulttipeli Final Fantasy VII:n lopputaistelukappale ”One- Winged Angelin” sekä Modest Musorgskin Fantasia-elokuvastakin tutun ”Yö autiolla vuorella”. Sitten hän otti lopputilin ja ryhtyi freelanceriksi. Lähdöstään huolimatta Shimomura on jatkanut yhteistyötään Squaren kanssa: Kingdom Hearts -pelien musiikit ovat hänen käsialaansa. Lisäksi Shimomura on ollut työllistynyt myös animepuolella: ansioluetteloonsa hän on voinut lisätä sekä golfsarja DAN DOH!!:n (2004) sekä Konamin tuottaman, koulumaailmaan sijoittuvan Gokujou Seitokain (2005). Vuoden 2006 E3-messuilla Square Enix ilmoitti työstävänsä Final Fantasy XIII -trilogiaa, jonka Final Fantasy Versus XIII -osaan (PS3, 2007) Shimomura säveltää musiikit. Pääosaan ne tekee Masashi Hamauzu ja mobiiliversioon, nimeltään Final Fantasy Agito XIII, Takeharu Ishimoto. Yōko Shimomura oli toinen tähtivieraista Detroitin PLAY!-konsertissa 12. heinäkuuta 2006. Toinen oli Hitoshi Sakimoto. == Diskografia == === Pelit (osittainen) === * Live A Live Original Sound Version (1994) * Front Mission Original Sound Version (1995) * Super Mario RPG Original Sound Version (1996) * Tobal No. 1 Original Soundtrack (1996) * Parasite Eve Original Soundtrack (1998) * Seiken Densetsu: Legend of Mana Original Soundtrack (1999) * Kingdom Hearts Original Soundtrack (2002) * Kingdom Hearts -Final Mix- Additional Tracks (2002) * Kingdom Hearts II Original Soundtrack (25. tammikuuta 2006) * Mario & Luigi RPG 3 - Bowser inside Story (11. helmikuuta 2009) === Anime === * DAN DOH!! Original Soundtrack (2004) * Gokujou Seitokai: Gokujou Drama & Gokujou Soundtrack Vol. 1 & 2 (2005) === Muu (osittainen) === * Parasite Eve Remixes (1998) * Final Fantasy X Vocal Collection (2002) * Dark Chronicle Premium Arrange (2004) (mukana myös Motoi Sakuraba, The Black Mages, Noriyuki Iwadare, Yasunori Mitsuda, Shinji Hosoe sekä Kenji Ito) * Rogue Galaxy Premium Arrange (2006) (mukana myös Motoi Sakuraba, Noriyuki Iwadare, Kenji Ito, Yasunori Mitsuda, Shinji Hosoe, Takayuki Aihara, Norihiko Hibino, Nobuyoshi Sano sekä Yoshitaka Hirota) == Aiheesta muualla == * Studio Midiplex – virallinen sivusto * * Luokka:Japanilaiset säveltäjät Luokka:Vuonna 1967 syntyneet Luokka:Elävät henkilöt